***Śrī Nṛsiṁha-kavaca-stotram***

*śrī-brahmāṇḍa-purāṇe prahlādoktaṁ śrī-nṛsiṁha-kavacaṁ*

*\* \* \* \* \**

*(1)*

*nṛsiṁha-kavacaṁ vakṣye*

*prahlādenoditaṁ purā*

*sarva-rakṣa-karaṁ punyaṁ*

*sarvopadrava-nāśanam*

*(2)*

*sarva-sampat-karaṁ caiva*

*svarga-mokṣa-pradāyakam*

*dhyātvā nṛsiṁhaṁ deveśaṁ*

*hema-siṁhāsana-sthitam*

*(3)*

*vivṛtāsyaṁ tri-nayanaṁ*

*śarad-indu-sama-prabham*

*lakṣmyāliṅgita-vāmāṅgam*

*vibhūtibhir upāśritam*

*(4)*

*catur-bhujaṁ komalāṅgaṁ*

*svarṇa-kuṇḍala-śobhitam*

*saroja-śobitoraskaṁ*

*ratna-keyūra-mudritam*

*(5)*

*tapta-kāñcana-sankāśaṁ*

*pīta-nirmala-vāsasam*

*indrādi-sura-mauliṣṭhaḥ*

*sphuran māṇikya-dīptibhiḥ*

*(6)*

*virājita-pada-dvandvaṁ*

*śaṅkha-cakrādi-hetibhiḥ*

*garutmatā ca vinayāt*

*stūyamānaṁ mudānvitam*

*(7)*

*sva-hṛt-kamala-samvāsaṁ*

*kṛtvā tu kavacaṁ pathet*

*nṛsiṁho me śiraḥ pātu*

*loka-rakṣārtha-sambhavaḥ*

*(8)*

*sarvago ’pi stambha-vāsaḥ*

*phalaṁ me rakṣatu dhvanim*

*nṛsiṁho me dṛśau pātu*

*soma-sūryāgni-locanaḥ*

*(9)*

*smṛtaṁ me pātu nṛhariḥ*

*muni-vārya-stuti-priyaḥ*

*nāsaṁ me siṁha-nāśas tu*

*mukhaṁ lakṣmī-mukha-priyaḥ*

*(10)*

*sarva-vidyādhipaḥ pātu*

*nṛsiṁho rasanaṁ mama*

*vaktraṁ pātv indu-vadanaṁ*

*sadā prahlāda-vanditaḥ*

*(12)*

*nṛsiṁhah pātu me kaṇṭhaṁ*

*skandhau bhū-bhṛd ananta-kṛt*

*divyāstra-śobhita-bhujaḥ*

*nṛsiṁhaḥ pātu me bhujau*

*(13)*

*karau me deva-varado*

*nṛsiṁhaḥ pātu sarvataḥ*

*hṛdayaṁ yogi-sādhyaś ca*

*nivāsaṁ pātu me hariḥ*

*(14)*

*madhyaṁ pātu hiraṇyākṣa-*

*vakṣaḥ-kukṣi-vidāraṇaḥ*

*nābhiṁ me pātu nṛhariḥ*

*sva-nābhi-brahma-saṁstutaḥ*

*(15)*

*brahmāṇḍa-koṭayaḥ kaṭyāṁ*

*yasyāsau pātu me kaṭim*

*guhyaṁ me pātu guhyānāṁ*

*mantrānāṁ guhya-rūpa-dṛk*

*(16)*

*ūrū manobhavaḥ pātu*

*jānunī nara-rūpa-dṛk*

*jaṅghe pātu dharā-bhara-*

*hartā yo ’sau nṛ-keśarī*

*(17)*

*sura-rājya-pradaḥ pātu*

*pādau me nṛharīśvaraḥ*

*sahasra-śīrṣā-puruṣaḥ*

*pātu me sarvaśas tanum*

*(18)*

*manograḥ pūrvataḥ pātu*

*mahā-vīrāgrajo ’gnitaḥ*

*mahā-viṣṇur dakṣiṇe tu*

*mahā-jvalas tu nairṛtaḥ*

*(19)*

*paścime pātu sarveśo*

*diśi me sarvatomukhaḥ*

*nṛsiṁhaḥ pātu vāyavyāṁ*

*saumyāṁ bhūṣaṇa-vigrahaḥ*

*(20)*

*īśānyāṁ pātu bhadro me*

*sarva-maṅgala-dāyakaḥ*

*saṁsāra-bhayataḥ pātu*

*mṛtyor mṛtyur nṛ-keśarī*

*(21)*

*idaṁ nṛsiṁha-kavacaṁ*

*prahlāda-mukha-maṇḍitam*

*bhaktimān yaḥ pathenaityaṁ*

*sarva-pāpaiḥ pramucyate*

*(22)*

*putravān dhanavān loke*

*dīrghāyur upajāyate*

*yaṁ yaṁ kāmayate kāmaṁ*

*taṁ taṁ prāpnoty asaṁśayam*

*(23)*

*sarvatra jayam āpnoti*

*sarvatra vijayī bhavet*

*bhūmy antarīkṣa-divyānāṁ*

*grahānāṁ vinivāraṇam*

*(24)*

*vṛścikoraga-sambhūta-*

*viṣāpaharaṇaṁ param*

*brahma-rākṣasa-yakṣāṇāṁ*

*dūrotsāraṇa-kāraṇam*

*(25)*

*bhuje vā tala-pātre vā*

*kavacaṁ likhitaṁ śubham*

*kara-mūle dhṛtaṁ yena*

*sidhyeyuḥ karma-siddhayaḥ*

*(26)*

*devāsura-manuṣyeṣu*

*svaṁ svam eva jayaṁ labhet*

*eka-sandhyaṁ tri-sandhyaṁ vā*

*yaḥ paṭhen niyato naraḥ*

*(27)*

*sarva-maṅgala-maṅgalyaṁ*

*bhuktiṁ muktiṁ ca vindati*

*dvā-triṁśati-sahasrāṇi*

*pathet śuddhātmanāṁ nṛṇām*

*(28)*

*kavacasyāsya mantrasya*

*mantra-siddhiḥ prajāyate*

*anena mantra-rājena*

*kṛtvā bhasmābhir mantrānām*

*(29)*

*tilakaṁ vinyased yas tu*

*tasya graha-bhayaṁ haret*

*tri-vāraṁ japamānas tu*

*dattaṁ vāryābhimantrya ca*

*(30)*

*prasayed yo naro mantraṁ*

*nṛsiṁha-dhyānam ācaret*

*tasya rogaḥ praṇaśyanti*

*ye ca syuḥ kukṣi-sambhavāḥ*

*(31)*

*garjantaṁ gārjayantaṁ nija-bhuja-patalaṁ sphoṭayantaṁ hatantaṁ*

*rūpyantaṁ tāpayantaṁ divi bhuvi ditijaṁ kṣepayantam kṣipantam*

*krandantaṁ roṣayantaṁ diśi diśi satataṁ saṁharantaṁ bharantaṁ*

*vīkṣantaṁ pūrṇayantaṁ kara-nikara-śatair divya-siṁhaṁ namāmi*

*iti śrī-brahmāṇḍa-purāṇe prahlādoktaṁ śrī-nṛsiṁha-kavacaṁ sampūrṇam.*